Bilang arkitekto sa korte para sa Hade nin Polonya asin elektor nin Saxony, Augustus II an Makusog, siya nagdesenyo kan tandayagan na Zwinger, palasyo sa Dresden. Siya natokahan man magmato kan mga darakulang patrabaho sa Dresden Castle, Pillnitz Castle, asin siya nagdesenyo man kan Vineyard Church (Weinbergkirche) sa Pillnitz. Si Pöppelmann, katuwang si Johann Christoph Naumann, naghaman nin planong urban para sa parte kan siyudad nin Warsaw, Poland, na nahaman man ngani nin dai tapos, kabali diyan an Saxon Axis asin ibang importanteng mga tinampo.